CWTS Leiden Ranking

CWTS Leiden Ranking er en årlig rangering av verdens mest sentrale universiteter, basert på bibliometriske indikatorer.Fra CWTS' nettsted: «... measures the scientific performance of 750 major universities worldwide» Rangeringen utføres og publiseres av Sentrum for vitenskap og teknologiske studier (nederlandsk: Centrum voor Wetenschap en Technologische Studies, CWTS) ved Universitetet i Leiden.

Den første utgaven av rangeringen ble  publisert i 2007. De første årene ble 500 universiteter vurdert. Fra og med 2014 er tallet økt til 750.
Metode
Rangeringen er basert på data fra Thomson Reuters bibliografiske database Web of Science. 
Frem til 2014 anvendte CWTS denne databasens kategorisering av tidsskrifter for å beregne feltnormerte indikatorer. Fra 2014 ble metoden endret slik at de nå undersøker bare det de kaller kjernetidsskrifter (core journals). Et kjernetidsskrift skal tilfredsstille disse kravene: Det skal publisere på engelsk og ha et internasjonalt perspektiv. Det skal også ha et stort antall referanser til andre kjernetidsskrifter i Web of Science, noe som indikerer at det har gode forbindelser til disse når det gjelder siteringer. Denne metoden fører til at rundt 16% av publikasjonene i Web of Science blir utelukket. Dette gjelder først og fremst humanioratidsskriftene.

Norske universiteter
I 2014-listen var fire norske universitet med. Universitetet i Oslo ble rangert som nr. 317, Universitetet i Tromsø som nr 318, NTNU som nr. 331 og Universitetet i Bergen som nr. 377.CWTS Leidens rangering for 2014 Rangeringen er basert på publisering i perioden 2009–2012.

Referanser og fotnoter

Se også
Vitenskapelig publisering

Eksterne lenker
 CWTS Leiden Rankings offisielle nettsted

Kategori:Forskning
Kategori:Bibliometri
Kategori:Utdanningsevaluering
Kategori:Universitets- og høyskolerangeringer